সান্তিয়াগো মেট্রো
সান্তিয়াগো মেট্রো (স্পেনীয় ভাষায়: Metro de Santiago "মেত্রো দে সান্তিয়াগো") চিলির রাজধানী সান্তিয়াগোকে সেবা প্রদানকারী পাতাল ট্রেন বা মেট্রো ব্যবস্থা। এটি ৫টি লাইন ও ১০৫টি স্টেশনের একটি নেটওয়ার্ক। এর সর্বমোট দৈর্ঘ্য ১০৪.৫ কিমি। ১৯৭৫ সালে এটির উদ্বোধন হয়। দৈনিক প্রায় ২৫ লক্ষ যাত্রী এই মেট্রো ব্যবহার করেন। এটি চিলির ও সমগ্র লাতিন আমেরিকার অন্যতম সুনির্মিত আধুনিক মেট্রো ব্যবস্থা।
চিলি জাতীয় ফুটবল দল
আর্জেন্টিনা, ব্রাজিল, ও উরুগুয়ের সাথে চিলি হচ্ছে কনমেবলের প্রথম চার গোড়াপত্তনকারী সদস্য দেশ। এই চারটি জাতীয় ফুটবল সংস্থা মিলেই ১৯১৬ সালের ৯ জুলাই দক্ষিণ আমেরিকান ফুটবল সংস্থার গোড়াপত্তন করে। এছাড় এই তিন দেশের সাথেই চিলি এই অঞ্চলের প্রথম আঞ্চলিক ফুটবল প্রতিযোগিতা সাউথ আমেরিকান চ্যাম্পিয়নশিপে অংশ নেয়, পরবর্তীতে যার নাম হয় কোপা আমেরিকা।